2 sterf toe 3 vragmotors botsEen van die vragmotors het heeltemal uitgebrand (Foto: Verskaf) Twee mense is dood toe drie vragmotors Woensdag in die vroeë oggendure in ŉ ongeluk betrokke was op die N7-deurpad sowat 5 km buitekant Citrusdal in die rigting van Clanwilliam in die Wes-Kaap. Volgens Kenneth Africa, die Wes-Kaapse verkeershoof, het een van die vragmotors wat in die ongeluk betrokke was heeltemal uitgebrand. Nooddienste is na die toneel ontbied. Twee van die vragmotorbestuurders is op die ongelukstoneel dood verklaar. Motoriste is versoek om ŉ alternatiewe grondpad deur die Cederberg Algerië-gebied as ompad te gebruik. “Ons het motoriste gevra om geduldig te wees terwyl ons probeer om die pad so gou as moontlik vir verkeer oop te stel,” het Africa Woensdag omstreeks 05:00 gesê. Nog geen verdere inligting oor die oorsaak van die ongeluk of die derde vragmotorbestuurder is bekend gemaak nie.